නීතිපතිවරයා විසින් වැඩබලන පොලිස්පතිවරයා වෙත යොමුකළ ලිපියේ දැක්වෙන්නේ ඉහත සැකකරුවන් අට දෙනා සම්බන්ධයෙන් ගිනි අවි ආඥා පනත යටතේ සහ පුපුරණ ද්‍රව්‍ය ආඥා පනතේ ඇතැම් වගන්ති ප්‍රකාරව, වරදවල් සිදුකිරීම සඳහා කුමන්ත්‍රණය කිරීම සහ ඊට ආධාර අනුබල දීම සිදුකර ඇති බවට ප්‍රමාණවත් කරුණු, විමර්ශන සටහන් සහ ලේඛණමය සාක්ෂි අධ්‍යයනය කිරීමේදී පෙනී යන බවයි.ඊට අමතරව ඇවන්ගාඞ් සභාපති නිශ්ශංක සේනාධිපති, ජාතික පොලිස් කොමිසමේ ලේකම් සමන් දිසානායක සහ විශ්‍රාමික එයාර් වයිස් මාර්ෂල් පී.බී.ප්‍රේමචන්ද්‍ර යන අයට බොරු සාක්ෂි ගෙතීම සහ ඊට ආධාර අනුබල දීම යටතේද චෝදනා ගොනුකළ හැකි බව මෙම ලිපියේ සඳහන්.